b'\n_START_ARTICLE_\nH. Owen Reed\n_START_PARAGRAPH_\nH. (Herbert) Owen Reed (17. kes\xc3\xa4kuuta 1910 Odessa, Missouri \xe2\x80\x93 6. tammikuuta 2014 Athens, Georgia) oli yhdysvaltalainen s\xc3\xa4velt\xc3\xa4j\xc3\xa4 ja musiikkikirjailija._NEWLINE_Reed syntyi Missourissa ja opiskeli kotiosavaltionsa lis\xc3\xa4ksi Louisianassa. Vuonna 1937 h\xc3\xa4n kirjoittautui Eastman School of Musiciin. My\xc3\xb6hemmin h\xc3\xa4n opiskeli muun muassa Bohuslav Martin\xc5\xafn, Aaron Coplandin, Leonard Bernsteinin, Stanley Chappelin, Roy Harrisin ja Arnold Sch\xc3\xb6nbergin johdolla._NEWLINE_Reed opetti vuosina 1939\xe2\x80\x931976 Michiganin valtionyliopistossa ja toimi vuodesta 1976 sen emeritusprofessorina. H\xc3\xa4n tutki kansanmusiikkia ja sovelsi sen vaikutteita muun muassa teoksessaan La Fiesta Mexicana (1949). Muuhun tuotantoon kuuluu muun muassa kamarioopperatrilogia._NEWLINE_Reed julkaisi s\xc3\xa4vellystuotantonsa lis\xc3\xa4ksi kahdeksan s\xc3\xa4vellyst\xc3\xa4 ja musiikin teoriaa k\xc3\xa4sittelev\xc3\xa4\xc3\xa4 kirjaa.'